ai4bharat/Pralekha huggingface dataset:
বিজ্ঞানওপ্রযুক্তিমন্ত্রক
ভবিষ্যতে নদীর জল উপচে পড়া, হিমবাহের গলন এবং নদীর মরশুমি জলপ্রবাহ বৃদ্ধি পাবে
নয়াদিল্লী, ২৩ জুন, ২০২১
জলবায়ু পরিবর্তনের ফলে হিমালয় অঞ্চলের বরফ ও হিমবাহ দ্রুত গলে যাচ্ছে। এর ফলে হিমালয়- কারাকোরাম অঞ্চলের সিন্ধু, গঙ্গা ও ব্রহ্মপুত্রের মতো নদীর জলপ্রবাহে প্রভাব পরবার সম্ভাবনা আছে।
হিমালয়- কারাকোরাম অঞ্চলকে এশিয়ার জলস্তম্ভ বলা হয়। পৃথিবীর সবথেকে বেশি হিমবাহে আবৃত পার্বত্য অঞ্চল হল এই হিমালয়-কারাকোরাম অঞ্চল। ১০০ কোটির মতো মানুষ এই অঞ্চলের যে সব নদীর উৎপত্তি তাদের জল সম্পদের ওপর আংশিকভাবে নির্ভরশীল। তাই এখানকার জলবায়ু পরিবর্তনের ফলে নদীগুলির জলপ্রবাহের বিষয়টি অত্যন্ত গুরুত্বপূর্ণ।
বিজ্ঞান ভিত্তিক ম্যাগাজিন ‘সায়েন্স’এ হিমালয় কারাকোরাম অঞ্চলের হিমবাহ এবং জল অনুসন্ধান বিজ্ঞান বিষয়ক একটি প্রবন্ধে বলা হয়েছে ২০৫০ সাল পর্যন্ত এই এলাকায় নদীর জলস্তর বৃদ্ধি পাওয়া, হিমবাহ গলে যাওয়া এবং মরশুমি জলপ্রবাহ বৃদ্ধির ঘটনা ঘটবে। কিছু ব্যতিক্রম ছাড়া এই অঞ্চলের জলপ্রবাহের ক্ষেত্রে অনিশ্চয়তা দেখা দেবে। ইন্দোর আইআইটি-র সহকারী অধ্যাপক ডঃ মহম্মদ ফারূক আজম জলবায়ু পরিবর্তন, হিমবাহের সংকোচন এবং বৃষ্টিপাতের পরিমাণের পরিবর্তনের সঙ্গে কি যোগাযোগ রয়েছে সে সংক্রান্ত ২৫০টি গবেষণাপত্রের ওপর ভিত্তি করে একটি নিবন্ধ প্রকাশ করেছেন। এই নিবন্ধে বলা হয়েছে হিমালয় কারাকোরাম অঞ্চলের নদীগুলির ক্ষেত্রে হিমবাহ এবং বরফ গলে যাওয়া অত্যন্ত গুরুত্বপূর্ণ বিষয়। এর ফলে গঙ্গা এবং ব্রহ্মপুত্রের থেকে সিন্ধু অববাহিকার জলপ্রবাহ বেশি প্রভাবিত হবে।
কেন্দ্রীয় বিজ্ঞান ও প্রযুক্তি দপ্তর এই নিবন্ধ রচনার কাজে সাহায্য করেছে। জলবায়ু পরিবর্তনের সঙ্গে হিমালয়ে অঞ্চলে জলসম্পদের কি যোগাযোগ রয়েছে এবং এরফলে উদ্ভুত সমস্যার সমাধানের জন্য কেন্দ্র এই গবেষণার কাজে উৎসাহ দিয়েছে। নদীগুলির বর্তমান অবস্থা এবং ভবিষ্যতে কি পরিবর্তন হতে পারে সে বিষয়ে ধারণা অর্জন করে কৃষি, জল বিদ্যুৎ, পানীয় জল, পয়ঃনিষ্কাশী ব্যবস্থা এবং বিভিন্ন বিপর্যয় মোকাবিলার জন্য নীতি নির্ধারকদের উদ্যোগী হতে হবে। সায়েন্স পত্রিকায় প্রকাশিত ওই নিবন্ধে এই সমস্যাগুলির সমাধানের জন্য দুটি পর্যায়ে ব্যবস্থা নেওয়ার সুপারিশ করা হয়েছে। প্রথম পর্বে নির্দিষ্ট কয়েকটি হিমবাহের ওপর সব আবহাওয়ায় নজরদারি চালাতে হবে। যার সাহায্যে হিমবাহের এলাকা এবং আয়তনের মধ্যে কি কি পরিবর্তন হচ্ছে, ভূগর্ভসস্থ বরফ গলা এবং বরফ কিভাবে বাস্পায়িত হয়ে বেরিয়ে আসছে সে বিষয়ে ধারণা পাওয়া যাবে। এই পর্যবেক্ষণের ওপর ভিত্তি করে ভবিষ্যতের অনিশ্চয়তার হাত থেকে রেহাই পাওয়ার জন্য হিমবাহগুলির জল সম্পদের বিষয়ে প্রয়োজনীয় ব্যবস্থা নিতে হবে।
CG/CB /NS
(Visitor Counter : 455
প্রধানমন্ত্রীরদপ্তর
এরো ইন্ডিয়া, ২০২৩-এর কয়েকটি ঝলক ভাগ করে নিয়েছেন প্রধানমন্ত্রী
নয়াদিল্লি, ১৩ ফেব্রুয়ারি, ২০২৩
এরো ইন্ডিয়া, ২০২৩-এর কয়েকটি ঝলক প্রধানমন্ত্রী শ্রী নরেন্দ্র মোদী ভাগ করে নিয়েছেন।
একগুচ্ছ ট্যুইটের মাঝে প্রধানমন্ত্রী ট্যুইট করে বলেছেন :
“এরো ইন্ডিয়া, ২০২৩ প্রতিরক্ষা ও মহাকাশ ক্ষেত্রে ভারতের অগ্রগতির ছবিকে তুলে ধরেছে। এই অনুষ্ঠান পৃথিবীর বিভিন্ন দেশের মানুষকে একত্রিত করেছে তাঁদের উদ্ভাবনকে তুলে ধরতে। এরো ইন্ডিয়া, ২০২৩-এ অনন্য সাধারণ কর্ণাটক প্যাভিলিয়ন ঘুরে দেখেছি। মহাকাশ শিল্পে কর্ণাটকের সমৃদ্ধ অবদানে সারা দেশ গর্বিত।”
PG/AB/DM
(
তথ্যওসম্প্রচারমন্ত্রক
দিল্লি বই মেলায় প্রকাশনা বিভাগের স্টল উদ্বোধন করলেন তথ্য ও সম্প্রচার সচিব
নয়াদিল্লি, ১১ সেপ্টেম্বর, ২০১৯
তথ্য ও সম্প্রচার মন্ত্রকের সচিব শ্রী অমিত খারে আজ নতুন দিল্লির প্রগতি ময়দানে দিল্লি বই মেলায় আজ প্রকাশনা বিভাগের স্টলের উদ্বোধন করেন। তিনি প্রকাশনা বিভাগ থেকে প্রকাশিত পাঁচটি বইয়েরও আজ আনুষ্ঠানিক প্রকাশ করেন। জাতীয় গান্ধী সংগ্রহশালার ডিরেক্টর শ্রী এ আন্নামালাই এই অনুষ্ঠানে উপস্থিত ছিলেন।
বিভিন্ন মণীষীদের জীবনী নিয়ে শুধু হিন্দি বা ইংরেজিতেই নয়, নানা ভারতীয় ভাষাতেও প্রকাশনা বিভাগ বই বের করছে। শ্রী খারে এই উদ্যোগের প্রশংসা করেন। ইন্টারনেটের যুগে তিনি বইয়ের গুরুত্বের কথা তাঁর ভাষণে তুলে ধরেন। প্রকাশনা বিভাগ মহাত্মা গান্ধীর দর্শন নিয়ে যেসব বই প্রকাশ করেছে সেগুলির মুদ্রিত সংস্করণের পাশাপাশি বৈদ্যুতিন সংস্করণও এই স্টলে প্রদর্শিত হচ্ছে। এছাড়া, রাষ্ট্রপতি, উপ-রাষ্ট্রপতি এবং প্রধানমন্ত্রী বিভিন্ন বিষয়ে যে নানা ভাষণ দিয়েছেন সেগুলির সঙ্কলিত সংস্করণও এই স্টলে রয়েছে। প্রগতি ময়দানের ৭ নং হ’লে এই স্টলটি রয়েছে।
প্রকাশনা বিভাগ থেকে প্রকাশিত বইগুলি হল :
· হিন্দিতে ‘কস্তুরি পরিমল’ : মোহন নামের এক তরুণের মহাত্মা গান্ধী হয়ে ওঠার বিবরণ খুব কাছ থেকে কস্তুরবা গান্ধী দেখেছিলেন। এই বইতে মহাত্মা গান্ধীর জীবনে তাঁর অবদানের কথা লেখা আছে। বইটির লেখক ডঃ বিশ্বদাস পাতিল মারাঠি সাহিত্যের পরিচিত নাম।
· ‘১৯২১ কে অসহযোগ আন্দোলন কি ঝাঁকিয়াঁ’ : এই বইটির ভূমিকা লিখেছিলেন প্রাক্তন রাষ্ট্রপতি শ্রী ভি ভি গিরি। এই বইয়ে বুদ্ধিজীবী, স্বাধীনতা সংগ্রামী এবং সাংবাদিকরা বিভিন্ন প্রবন্ধ লিখেছেন। এঁদের মধ্যে উল্লেখযোগ্য ডঃ তারাচাঁদ, শ্রী প্রকাশ, কমলাদেবী চট্টোপাধ্যায়, কাকা কালেলকার, আর আর দিবাকর, হরিভানু উপাধ্যায় এবং ডঃ হরেকৃষ্ণ মেহতা।
· হিন্দি এবং উর্দু-তে ‘গান্ধী কথা’ : মহাত্মা গান্ধীর জীবন নিয়ে ছবিতে প্রকাশিত এই বইটি শিশু পাঠকদের জন্য লেখা হয়েছে। প্রকাশনা বিভাগ বিভিন্ন ভারতীয় ভাষায় এই বই প্রকাশের কাজ করছে।
· গুজরাটি ভাষায় ‘উইমেন ইন সত্যাগ্রহ’ : জাতীয় গান্ধী সংগ্রহশালার প্রাক্তন চেয়ারপার্সন অধ্যাপিকা অপর্ণা বসু এই বইটি লিখেছেন। বইটি গুজরাটি ভাষায় বিশিষ্ট গান্ধীবাদী অধ্যাপক বর্ষা দাস অনুবাদ করেছেন।
· তামিল ভাষায় ‘হোমেজ টু মহাত্মা : অল ইন্ডিয়া রেডিও ট্রিবিউট্স’ : ইংরেজিতে প্রকাশিত এই বইটি চেন্নাইয়ে গান্ধী স্টাডি সেন্টারের সহযোগিতায় এই প্রথম তামিল ভাষায় অনুদিত হয়েছে। সর্দার বল্লভভাই প্যাটেল, জওহরলাল নেহরু, লর্ড মাউন্টব্যাটেন সহ বিশিষ্ট ব্যক্তিত্বদের ১৯৪৮ সালের ৩০শে জানুয়ারি গান্ধীজির মৃত্যুর পর শোকবার্তা এই বইতে স্থান পেয়েছে।
নতুন দিল্লির প্রগতি ময়দানে ২৫তম দিল্লি বই মেলা আগামী ১৫ই সেপ্টেম্বর পর্যন্ত চলবে। ফেডারেশন অফ ইন্ডিয়ান পাবলিশার্স এবং আইটিপিও এটি আয়োজন করেছে। এবারের বই মেলার থিম ‘মহাত্মা গান্ধীর সার্ধ জন্মশতবার্ষিকী’।
CG/CB/DM
(Visitor Counter : 199
নারীওশিশুবিকাশমন্ত্রক
ফল, সব্জি, ভেষজ উদ্ভিদ এবং ঔষধি সহজে এবং সুলভ মূল্যে পেতে দেশ জুড়ে পোষণ বাটিকা বা পুষ্টি-বাগান স্থাপন করা হচ্ছে
নয়াদিল্লি, ২৩ সেপ্টেম্বর, ২০২২
আয়ুষ মন্ত্রক মহিলা ও শিশুবিকাশ মন্ত্রকের সঙ্গে যৌথভাবে যে বিভিন্ন উদ্যোগ হাতে নিয়েছে তার মধ্যে প্রায় ৪ লক্ষ ৩৭ হাজার অঙ্গনওয়াড়ি কেন্দ্র পুষ্টি-বাগান তৈরি করছে। এখনও পর্যন্ত ছয়টি রাজ্যের নির্বাচিত কয়েকটি জেলা জুড়ে ১ লক্ষ ১০ হাজার ঔষধি চারা রোপণ করা হয়েছে।
২০২২-এর পোষণ মাস চলাকালীন পোল্ট্রি / মৎস্যচাষ সহ পুষ্টি-বাগান কর্মসূচি দেশজুড়ে ব্যাপকভাবে পরিচালিত হচ্ছে।
এছাড়াও, নতুন অঙ্গনওয়াড়ি কেন্দ্রগুলিতে বা তার চারধারে, যার সংখ্যা প্রায় ৪০ হাজার সেখানে পোষণ বাটিকার মডেল অনুসরণ করে পুষ্টি-বাগান তৈরির জন্য প্রায় ৪০ হাজার জমিকে চিহ্নিত করা হয়েছে।
২০১৮-র ৮ মার্চ প্রধানমন্ত্রীর চালু করা পোষণ অভিযানের লক্ষ্য শিশু, কিশোর-কিশোরী, গর্ভবতী মহিলা এবং স্তন্যদাত্রী মায়েদের পুষ্টি প্রদান। অপুষ্টির চ্যালেঞ্জ মোকাবিলায় দ্বিতীয় পর্বের মিশন পোষণ-এর মূল উদ্দেশ্য হল শিশু, কিশোর-কিশোরী, গর্ভবতী মহিলা এবং স্তন্যদাত্রী মায়েদের পুষ্টির উপাদান এবং প্রসবের ক্ষেত্রে কৌশলগত পরিবর্তনের মাধ্যমে এই ইকো-সিস্টেম গড়ে তোলা হচ্ছে। এতে স্বাস্থ্যের উন্নতির পাশাপাশি রোগ প্রতিরোধ ক্ষমতাও বৃদ্ধি করবে।
PG/AB/DM
(
বিজ্ঞানওপ্রযুক্তিমন্ত্রক
নিকাশী ব্যবস্থার জঞ্জাল পরিষ্কার করার জন্য সিএসআইআর উদ্ভাবিত যন্ত্র
নয়াদিল্লী, ২৯ অক্টোবর, ২০২১
সিএসআইআর-এর অধীনস্থ সংস্থা ন্যাশনাল ফিজিক্যাল ল্যাবরেটরি চত্ত্বরে দেশীয় প্রযুক্তিতে নির্মিত নিকাশী ব্যবস্থার জঞ্জাল পরিষ্কার করার জন্য একটি যন্ত্রের সফল প্রয়োগ প্রদর্শিত হয়েছে। সিএসআইআর-এর অধীনস্থ সংস্থা দুর্গাপুরের সিএমইআরআই যন্ত্রটি উদ্ভাবন করেছে।
সিএসআইআর-এর মহানির্দেশক ডঃ শেখর সি পান্ডে, সিএসআইআর-এর-সিএমইআরআই-এর নির্দেশক অধ্যাপক ডঃ হরিশ হিরাণী, এনপিএল-এর নির্দেশক অধ্যাপক বেনুগোপাল অচন্ত, আবাসন ও নরোন্নয়ন মন্ত্রকের যুগ্ম সচিব শ্রীমতি রূপা মিশ্র, দিল্লীর তিনটি পুর নিগমের প্রতিনিধি সহ বিশিষ্টজনেরা উপস্থিত ছিলেন।
ডঃ মান্ডে বলেন সিএসআইআর সোস্যাইটির সর্বশেষ বৈঠকে দেশীয় প্রযুক্তিতে আরও বেশি পরিমাণে যন্ত্র উদ্ভাবন করার জন্য প্রয়োজনীয় উদ্যোগ গ্রহণের জন্য প্রধানমন্ত্রী শ্রী নরেন্দ্র মোদী নির্দেশ দিয়েছিলেন। তারপরই সিএমইআরআই এই যন্ত্রটি উদ্ভাবন করে। এর সাহায্যে দিল্লীর মতো মহানগরের নিকাশী ব্যবস্থা পরিষ্কারে সুবিধা হবে। তবে দ্বিতীয় এবং তৃতীয় স্তরের শহরগুলির জন্যও সিএমইআরআই এই ধরণের যন্ত্রর ভিন্ন সংস্করণ উদ্ভাবন করেছে। শ্রী মান্ডে দিল্লীর তিনটি পুরনিগম, দিল্লী জল বোর্ড এবং সুলভ ইন্টারন্যাশনালকে এই যন্ত্র কাজে লাগানোর অনুরোধ জানান। এর ফলে সমাজ উপকৃত হবে।
অধ্যাপক হিরাণী দেশীয় প্রযুক্তিতে নির্মিত এই যন্ত্রের কাজের বিষয়ে বিস্তারিত জানান। প্লাস্টিক এবং পচনশীল নয় এ ধরণের সামগ্রী নিকাশী ব্যবস্থাকে অকেজো করে দিলে সেগুলিকে দেশীয় প্রযুক্তিতে উদ্ভাবিত এই যন্ত্রের সাহায্যে সহজেই বাধামুক্ত করা যাবে। তিনি কর্দমাক্ত জলে জেটিং পাইপের সাহায্যে কিভাবে এটি কাজ করবে সে বিষয়ে বিস্তারিত জানান। নিকাশী ব্যবস্থা পরিষ্কার হওয়ার পর একটি স্বয়ংক্রিয় ব্যবস্থাপনার মাধ্যমে পরিষ্কারের বিষয়ে নজরদারি চালানো সম্ভব হবে। এই যন্ত্রের দাম যথেষ্ট কম। স্বচ্ছ ভারত অভিযানে এই যন্ত্র সহায়ক হবে। হাত দিয়ে নিকাশী ব্যবস্থার জঞ্জাল সাফ করার দীর্ঘদিনের ব্যবস্থা বন্ধ হওয়ার পর নতুন উদ্ভাবিত যন্ত্রের মাধ্যমে সাফাইকর্মীরা দক্ষভাবে পরিষ্কার-পরিচ্ছন্নতার কাজ করতে পারবেন। সিএসআইআর-সিএমইআরআই উদ্ভাবিত যন্ত্রটি ঘন জনবসতিপূর্ণ এলাকায় ব্যবহার করা যাবে।
CG/CB/NS
(Visitor Counter : 134
স্বাস্থ্যওপরিবারকল্যাণমন্ত্রক
ভারতে কোভিড-১৯ টিকাকরণের সংখ্যা ১৮৫ কোটি ৭০ লক্ষ ছাড়িয়েছে
১২ থেকে ১৪ বছর বয়সীদের ২ কোটি ২১ লক্ষের বেশি টিকার ডোজ দেওয়া হয়েছে
দেশে সুস্পষ্ট ভাবে করোনায় আক্রান্তের সংখ্যা বর্তমানে ১১ হাজার ১৩২
দেশে গত ২৪ ঘণ্টায় নতুন করে আক্রান্তের সংখ্যা ১ হাজার ৫৪
জাতীয় স্তরে সুস্থতার হার বর্তমানে ৯৮.৭৬ শতাংশ
সাপ্তাহিক-ভিত্তিতে আক্রান্তের হার বর্তমানে ০.২৩ শতাংশ
নতুন দিল্লি, ১০ এপ্রিল, ২০২২
দেশে কোভিড-১৯ টিকাকরণের সংখ্যা ১৮৫ কোটি ৭০ লক্ষ ৭১ হাজার ৬৫৫। ১২ থেকে ১৪ বছর বয়সীদের কোভিড-১৯ টিকাকরণ গত ১৬ মার্চ থেকে শুরু হয়েছে। এখনও পর্যন্ত এই বয়সী শিশুদের ২ কোটি ২১ লক্ষ ৯৭ হাজার ৫০৭টি টিকার ডোজ দেওয়া হয়েছে।
আজ সকাল ৭-টা পর্যন্ত পাওয়া প্রাথমিক তথ্যানুযায়ী মোট টিকাকরণের পরিসংখ্যান নিম্নরূপ:
|
|
স্বাস্থ্যকর্মী
|
|
প্রথম ডোজ
|
|
১,০৪,০৪,০৯৪
|
|
দ্বিতীয় ডোজ
|
|
১,০০,০৫,০৫২
|
|
প্রিকশন ডোজ
|
|
৪৫,৩৫,৮৩১
|
|
অগ্রভাগে থাকা করোনা-যোদ্ধা
|
|
প্রথম ডোজ
|
|
১,৮৪,১৩,৯১৮
|
|
দ্বিতীয় ডোজ
|
|
১,৭৫,২০,৫৭৪
|
|
প্রিকশন ডোজ
|
|
৭০,১১,০০০
|
|
১২-১৪ বছর বয়সী
|
|
প্রথম ডোজ
|
|
২,২১,৯৭,৫০৭
|
|
১৫-১৮ বছর বয়সী
|
|
প্রথম ডোজ
|
|
৫,৭৬,৪০,৯২৭
|
|
দ্বিতীয় ডোজ
|
|
৩,৯৫,৬৮,৩৫৪
|
|
১৮-৪৪ বছর বয়সী
|
|
প্রথম ডোজ
|
|
৫৫,৫০,৪১,৭৪৬
|
|
দ্বিতীয় ডোজ
|
|
৪৭,০০,৮৮,৫২৪
|
|
৪৫-৫৯ বছর বয়সী
|
|
প্রথম ডোজ
|
|
২০,২৮,১৯,৬৭২
|
|
দ্বিতীয় ডোজ
|
|
১৮,৬২,৫২,৮৬৮
|
|
৬০ বছরের বেশি বয়সী
|
|
প্রথম ডোজ
|
|
১২,৬৭,৯১,০৩৫
|
|
দ্বিতীয় ডোজ
|
|
১১,৬০,১২,৬৫৫
|
|
প্রিকশন ডোজ
|
|
১,২৭,৬৭,৮৯৮
|
|
প্রিকশন ডোজ
|
|
২,৪৩,১৪,৭২৯
|
|
মোট
|
|
১,৮৫,৭০,৭১,৬৫৫
দেশে সুস্পষ্ট ভাবে করোনায় আক্রান্তের সংখ্যায় লাগাতার নিম্নমুখী প্রবণতা অব্যাহত থেকে আজ দাঁড়িয়েছে ১১ হাজার ১৩২, যা মোট আক্রান্তের ০.০৩ শতাংশ।
একই ভাবে জাতীয় স্তরে সুস্থতার হার ৯৮.৭৬ শতাংশ।
দেশে গত ২৪ ঘণ্টায় সুস্থ হয়েছেন ১ হাজার ২৫৮ জন। এরফলে, মহামারী শুরুর সময় থেকে মোট সুস্থতার সংখ্যা দাঁড়িয়েছে ৪ কোটি ২৫ লক্ষ ২ হাজার ৪৫৪।
দেশে গত ২৪ ঘন্টায় নতুন করে আক্রান্তের সংখ্যা ১ হাজার ৫৪।
দেশে নমুনা পরীক্ষার হার লাগাতার বৃদ্ধি পেয়েছে। এর ফলে, গত ২৪ ঘণ্টায় ৪ লক্ষ ১৮ হাজার ৩৪৫টি কোভিড নমুনা পরীক্ষা হয়েছে। সামগ্রিকভাবে দেশে মোট নমুনা পরীক্ষার সংখ্যা এখনও পর্যন্ত ৭৯ কোটি ৩৪ লক্ষ ৪৭ হাজার ৭৪০।
দেশে একদিকে যখন নমুনা পরীক্ষার হার লাগাতার বেড়েছে, অন্যদিকে তখন সাপ্তাহিক-ভিত্তিতে আক্রান্তের হার বর্তমানে ০.২৩ শতাংশ। একইভাবে, দৈনিক-ভিত্তিতে আক্রান্তের হার ০.২৫ শতাংশ।
CG/BD/AS/
(Visitor Counter : 83
কর্মী, জন-অভিযোগএবংপেনশনমন্ত্রক
সিভিসির অভিযোগ গ্রহণ
নয়াদিল্লী, ২৭ জুন, ২০১৯
কেন্দ্রীয় ভিজিল্যান্স কমিশন  ২০১৮ সালে এবং ২০১৯ এর ৩১ মে পর্যন্ত ৪৩,৯৪৬ টি অভিযোগ পেয়েছে। এর মধ্যে ২০১৮ সালের ১ জানুয়ারী পর্যন্ত বকেয়া কিছু অভিযোগও ছিল। অভিযোগগুলির মধ্যে ৪১,৭৫৫টির নিষ্পত্তি করা হয়েছে।
এই অভিযোগগুলির মধ্যে অজ্ঞাতপরিচয়, অস্পষ্ট পরিচয় এবং উৎস যাচাই করা হয় নি এরকম কিছু সুত্র থেকে আসা মোট ১৪,৯০৩টি অভিযোগ ছিল। ২৬,৪৬৩টি অভিযোগ নির্দিষ্ট কতৃপক্ষের কাছে পাঠানো হয়েছিল। মুখ্য ভিজিল্যান্স আধিকারিকদের অথবা কেন্দ্রীয় তদন্ত ব্যুরো౼সিবি আই এর কাছে পাঠানো হয়েছিল ৩৮৯টি অভিযোগ।
উত্তর পূর্বাঞ্চল উন্নয়নের স্বাধীন দায়িত্বপ্রাপ্ত এবং প্রধানমন্ত্রীর দপ্তর, কর্মী, জন অভিযোগ ও পেনশন , আনবিক শক্তি ও মহাকাশ দপ্তরের প্রতিমন্ত্রী ডঃ জীতেন্দ্র সিং বুধবার লোকসভায় এক লিখিত প্রশ্নের জবাবে এই তথ্য জানিয়েছেন।
CG/CB
(Visitor Counter : 86
কেন্দ্রীয়লোকসেবাআয়োগ
ইউপিএসসি আয়োজিত পরীক্ষায় সুপারিশ ছাড়া ইচ্ছুক প্রার্থীদের প্রাপ্ত নম্বর এবং অন্যান্য তথ্যাদি জনসমক্ষে প্রকাশ
নয়াদিল্লি, ৩ এপ্রিল, ২০১৯
ইউনিয়ন পাবলিক সার্ভিস কমিশন  আয়োজিত পরীক্ষায় সুপারিশবিহীন ইচ্ছুক প্রার্থীদের প্রাপ্ত নম্বর এবং অন্যান্য তথ্যাদি জনসমক্ষে প্রকাশ করার একটি কর্মসূচি হাতে নেওয়া হয়েছে। যে সমস্ত প্রার্থীরা কমিশন আয়োজিত পরীক্ষার ইন্টারভিউ পর্যায়ে উত্তীর্ণ হতে পারবেন, তাঁদের বিষয়েই তথ্য প্রকাশ করা হবে। এই তথ্যের মধ্যে থাকছে প্রার্থীর নাম, বাবা / স্বামীর নাম, জন্ম তারিখ, শ্রেণীভিত্তিক তথ্যাদি, লিঙ্গ, শিক্ষাগত যোগ্যতা ইত্যাদি। ক্রমিক সংখ্যা অনুযায়ী, এইসব তথ্য প্রকাশিত হবে। এর ফলে, অন্যান্য চাকরিদাতা সংস্থাগুলির পক্ষে যোগ্য প্রার্থী বাছাই করা সুবিধা হবে।
এক বছরের মেয়াদে কমিশনের ওয়েবসাইটে এই সমস্ত তথ্য সংরক্ষিত থাকবে যেটি শ্রম এবং কর্মসংস্থান মন্ত্রকের ন্যাশনাল কেরিয়ার সার্ভিস পোর্টালের সঙ্গে যুক্ত।
এই কর্মসূচির আওতায় ২০১৭ সালের কম্বাইন্ড মেডিকেল সার্ভিসেস পরীক্ষা, দ্বিতীয় পর্যায়ের কম্বাইন্ড ডিফেন্স সার্ভিসেস পরীক্ষা, ২০১৮ সালের ইন্ডিয়ান ইকনমিক সার্ভিস, ইন্ডিয়ান স্ট্যাটিস্টিক্যাল সার্ভিস, ইন্ডিয়ান ফরেন সার্ভিস, কম্বাইন্ড জিও-সায়েন্টিস্ট অ্যান্ড জিওলজিস্ট পরীক্ষা এবং প্রথম পর্যায়ের কম্বাইন্ড ডিফেন্স সার্ভিসেস পরীক্ষা থাকবে।
চিকিৎসা, অর্থনীতি, পরিসংখ্যানতত্ত্ব, ভূ-পদার্থবিদ্যা, হাইড্রোজিওলজি সহ বিভিন্ন বিষয়ে ৪,৩৩৮ জন বিশেষজ্ঞের তথ্য পাওয়া যাবে https://upsc.gov.in/examination/public-disclosure-of-scoresthrough-portal-এ।
কমিশন আয়োজিত পরীক্ষার ইন্টারভিউ পর্যায়, যা মূল বাছাই পর্ব হিসেবে বিবেচিত হয়, সেখানে এইসব প্রার্থীদের দক্ষতা এবং ক্ষমতা সম্পর্কে ধারণা পাওয়া যাবে।
যেসব বেসরকারি এবং রাষ্ট্রায়ত্ত প্রতিষ্ঠান এই তথ্য ব্যবহার করবে এবং যেভাবে প্রার্থীদের এইসব বিস্তারিত তথ্য প্রকাশিত হবে, তার দায়ভার কমিশনের থাকবে না।
CG/CB/DM
(Visitor Counter : 107
প্রধানমন্ত্রীরদপ্তর
মালদ্বীপ এবং শ্রীলঙ্কা সফরের আগে প্রধানমন্ত্রীর বিবৃতি
আমি, মালদ্বীপ প্রজাতন্ত্রের রাষ্ট্রপতি ইব্রাহিম মহম্মদ সলিহ এবং গণপ্রজাতন্ত্রী শ্রীলঙ্কার রাষ্ট্রপতি মৈত্রীপালা সিরিসেনার আমন্ত্রণে ৮-৯ জুন , এই দুটি দেশ সফরে করতে যাচ্ছি । প্রধানমন্ত্রী হিসেবে পুনর্নির্বাচিত হবার পর এটি আমার প্রথম বিদেশ সফর।
গত ডিসেম্বর মাসে রাষ্ট্রপতি সলিহ আমাদের দেশে এসেছিলেন। এর আগে নভেম্বরে তাঁর শপথগ্রহণ অনুষ্ঠানে যোগ দেবার সৌভাগ্যও আমার হয়েছিল। আমার এবারের সফরে দুই দেশের মধ্যে দীর্ঘদিনের সম্পর্ক এবং সামুদ্রিক ব্যবসা বাণিজ্যের ফলে প্রতিবেশীসুলভ যোগাযোগের গুরুত্ব প্রতিফলিত হচ্ছে।
আমরা মনে করি মালদ্বীপ আমাদের মূল্যবান অংশীদার রাষ্ট্র যার সঙ্গে আমাদের ঐতিহাসিক এবং সাংস্কৃতিক যোগাযোগ বহুদিনের। সাম্প্রতিক সময়ে দুই দেশের সম্পর্ক আর-ও জোরদার হয়েছে। আমি নিশ্চিত, আমার এবারের সফর আমাদের বহুমুখী অংশীদারীত্বের সম্পর্ককে আর-ও নিবিড় করবে।
গত ২১শে এপ্রিল, ইস্টারের দিন শ্রীলঙ্কাতে বীভৎস জঙ্গি হানা হয়। আমার সফরের মাধ্যমে সেই ঘটনার প্রেক্ষিতে সেদেশের সরকার এবং জনগণের পাশে থাকার বার্তা দেওয়া হবে। সন্ত্রাসবাদের বিরুদ্ধে লড়াই-এ ভারত শ্রীলঙ্কার পাশে রয়েছে।
বিগত কয়েক বছরে শ্রীলঙ্কার সঙ্গে আমাদের দ্বিপাক্ষিক সম্পর্ক আর-ও মজবুত হয়েছে। নতুন সরকারের শপথ গ্রহণ অনুষ্ঠানে রাষ্ট্রপতি সিরিসেনা যখন এসেছিলেন, তখন তাঁর সঙ্গে আমার কথা হয়েছে। এবারের সফরে শ্রীলঙ্কার নেতৃবৃন্দের সঙ্গে সাক্ষাতের জন্য আমি অধীর আগ্রহে অপেক্ষা করছি।
আমি আশাবাদী, আমার মালদ্বীপ এবং শ্রীলঙ্কার সফর আমাদের সামুদ্রিক প্রতিবেশীদের সঙ্গে সম্পর্ককে আর-ও দৃঢ় করে তুলবে, যা আমাদের “ প্রতিবেশী- প্রথম” নীতি এবং এই অঞ্চলে সকলের জন্য নিরাপত্তা ও উন্নয়নের কর্মসূচীর প্রতিফলন।
(Visitor Counter : 78
প্রধানমন্ত্রীরদপ্তর
রাজ্যপালদের ৫০ তম সম্মেলনের উদ্বোধনী অনুষ্ঠানে প্রধানমন্ত্রীর ভাষণ
নতুনদিল্লী, ২৩ নভেম্বর, ২০১৯
আজ নতুনদিল্লীতে রাষ্ট্রপতি ভবনে রাজ্যপালদের ৫০তম সম্মেলন শুরু হল। নবগঠিত জম্মু ও কাশ্মীর এবং লাদাখের উপরাজ্যপাল সহ ১৭ জন প্রথম বারের রাজ্যপাল ও উপরাজ্যপাল এই সম্মেলনে অংশগ্রহণ করেছেন। উদ্বোধনী অধিবেশনে রাষ্ট্রপতি , উপরাষ্ট্রপতি, প্রধানমন্ত্রী, স্বরাষ্ট্রমন্ত্রী, জলশক্তিমন্ত্রী সহ বিশিষ্ট ব্যক্তিবরগ এই অনুষ্ঠানে যোগ দেন।
অনুষ্ঠানে প্রধানমন্ত্রী বলেন, ১৯৪৯ সালে প্রথম সম্মেলনটি হয়েছিল। সেই আবহে এবারের ৫০তম সম্মেলন অনন্য। এই সম্মেলনে বিগত সম্মেলনগুলির সাফল্য ও আলোচনার পুণর্মুল্যায়ন করে আগামী দিনের পরিকল্পনা রচনা করতে হবে। তিনি বলেন, সহযোগিতাপূর্ণ ও প্রতিযোগিতামূলক যুক্তরাষ্ট্রীয় কাঠামোয় রাজ্যপালের বিশেষ ভূমিকা রয়েছে। এই সম্মেলনে রাজ্যপাল ও উপরাজ্যপালরা মতবিনিময়ের সুযোগ পেয়ে থাকেন। এখানে সবাই নিজ নিজ অভিজ্ঞতা ভাগ করে নিতে পারেন। যার মধ্য দিয়ে প্রতিটি রাজ্য ও কেন্দ্রশাসিত অঞ্চলের বৈশিষ্ট ও বিবিধতা অনুযায়ী চাহিদার কথা বিবেচনা করে আন্তর্জাতিক স্তরের স্বীকৃত শ্রেষ্ঠ পদ্ধতি গ্রহণ করতে হবে। প্রধানমন্ত্রী আরো বলেন, উন্নয়নের বিষয়ে কেন্দ্রশাসিত অঞ্চলগুলি তাদের প্রশাসনিক কাঠামোর কারণে আদর্শ হয়ে উঠতে পারে।
২০২২ সালে স্বাধীনতার ৭৫ তম ও ২০৪৭ সালে শতবর্ষপূর্তির বিষয় প্রধানমন্ত্রী উল্লেখ করে বলেন, দেশের জনগণের কাছে প্রশাসনকে নিয়ে আসার কাজটি রাজ্যপালদের করতে হবে। এই লক্ষ্যে তাঁদের সঠিক দিশা দেখানো অত্যন্ত গুরুত্বপূর্ণ। সংবিধান প্রণয়নের ৭০ বছর পূর্তিতে, নাগরিকদের দায়িত্ব ও কর্তব্য ছাড়াও বিভিন্ন দিক রাজ্যপাল ও রাজ্য সরকারগুলিকে তুলে ধরতে হবে। এর ফলে, প্রকৃত অর্থে সকলের অংশগ্রহণে প্রশাসন চালানো সম্ভব হবে।
প্রধানমন্ত্রী বলেন, মহাত্মা গান্ধীর জন্মের সার্ধ শতবর্ষ উপলক্ষ্যে রাজ্যপাল ও উপরাজ্যপালদের গান্ধীবাদের চিন্তাধারা ও মূল্যবোধের প্রাসঙ্গিকতা মেনে চলার উপর গুরুত্ব দিতে হবে, যা আমাদের সংবিধানের গুরুত্বপূর্ণ ভিত্তি। বিশ্ববিদ্যালয়ের আচার্য হিসেবে দেশ গড়া ও সাফল্যর লক্ষ্যে রাজ্যপালদের তরুণদের মধ্যে মূল্যবোধ প্রথিত করতে হবে।
ভাষণের শেষে, প্রধানমন্ত্রী রাজ্যপাল ও উপরাজ্যপালদের অনুরোধ করেন, সাংবিধানিক বাধ্যবাধকতা মেনে তাঁরা যেন সাধারণ মানুষের চাহিদার কথা শোনেন। তপশিলি উপজাতি, সংখ্যালঘু সম্প্রদায়, মহিলা ও যুব সম্প্রদায় সহ সমাজের পিছিয়ে পড়া শ্রেণীর মানুষদের উন্নতিকল্পে রাজ্যপালদের, রাজ্যসরকারগুলির সঙ্গে একযোগে কাজ করতে হবে। বর্তমানের নানান প্রকল্প ও উদ্যোগের রূপায়ণের উপর গুরুত্ব দিতে হবে। দরিদ্র ও পিছিয়েপড়া মানুষদের উন্নয়নের লক্ষ্যে এবং কর্মসংস্থানের সুযোগ সৃষ্টি করতে প্রধানমন্ত্রী স্বাস্থ্য, শিক্ষা ও পর্যটনের কথা বিশেষভাবে উল্লেখ করেন, কারণ এগুলি থেকে নতুন নতুন সুযোগ সৃষ্টি করে তা ব্যবহার করা যাবে। ২০২৫ সালের মধ্যে দেশ থেকে যক্ষা রোগ নির্মূল করার জন্য জনসচেতনতা গড়ে তুলতে রাজ্যপালের দপ্তর বিশেষ ভূমিকা নিতে পারে বলে-ও প্রধানমন্ত্রী মন্তব্য করেন। এই সম্মেলনে জনজাতি, কৃষি সংস্কার, জল জীবন মিশন, নতুন শিক্ষা নীতি, সহজ জীবনযাত্রার জন্য প্রশাসনের মত বিষয়গুলি নিয়ে আলোচনা করতে পাঁচটি আলাদা গোষ্ঠী গঠন করার বিষয়ে শ্রী মোদী সন্তোষ প্রকাশ করেন। এই গোষ্ঠীগুলি যে প্রতিবেদন তৈরি করবে , সম্মেলনে অংশগ্রহণকারী রাজ্যপাল ও উপরাজ্যপালরা তা নিয়ে বিস্তারিত আলোচনা করবেন।
SSS/CB
(Visitor Counter : 101
স্বাস্থ্যওপরিবারকল্যাণমন্ত্রক
বিনামূল্যে জীবনদায়ী ও জেনেরিক ওষুধ
নয়াদিল্লি, ১১ জুলাই, ২০১৯
জনস্বাস্থ্য ও হাসপাতাল পরিষেবা রাজ্যের এক্তিয়ারভুক্ত বিষয়। জনস্বাস্থ্য কেন্দ্রগুলিতে বিনামূল্যে জীবনদায়ী ও জেনেরিক ওষুধ বিতরণ সহ স্বাস্থ্য পরিষেবা ব্যবস্থার মানোন্নয়নে প্রয়োজনীয় পদক্ষেপ গ্রহণের দায়িত্ব সংশ্লিষ্ট রাজ্য ও কেন্দ্রশাসিত অঞ্চলের। অবশ্য, রাজ্য ও কেন্দ্রশাসিত অঞ্চলগুলিকে তাদের স্বাস্থ্য পরিচর্যা ব্যবস্থার মানোন্নয়ন সহ বিনামূল্যে অত্যাবশ্যকীয় ওষুধপত্র যোগান দেওয়ার কাজে জাতীয় স্বাস্থ্য মিশনের আওতায় আর্থিক ও কারিগরি সহায়তা দেওয়া হয়ে থাকে। সমস্ত রাজ্য ও কেন্দ্রশাসিত অঞ্চলের পক্ষ থেকে জানানো হয়েছে যে, তারা নিজেদের ভৌগোলিক এলাকায় বিনামূল্যে ওষুধপত্র বিতরণের নীতি জনসমক্ষে প্রকাশ করেছে।
রাজ্যসভায় বুধবার এক প্রশ্নের লিখিত জবাবে এই তথ্য দিয়েছেন স্বাস্থ্য ও পরিবার কল্যাণ প্রতিমন্ত্রী শ্রী অশ্বিনী কুমার চৌবে। তিনি আরও জানান, হাসপাতালগুলিতে ওষুধপত্র সরবরাহের বিষয়টিতে ড্রাগ অ্যান্ড ভ্যাকসিন ডিস্ট্রিবিউশন ম্যানেজমেন্ট ব্যবস্থার আওতায় নজরদারি রাখা হয়। জেলা ও রাজ্যস্তরের সমস্ত স্বাস্থ্য পরিষেবা কেন্দ্রে ওষুধপত্র যোগানের ওপর নজর রাখা ও তার সুষ্ঠু পরিচালনার জন্য এই ব্যবস্থায় বিশেষ বন্দোবস্ত রয়েছে। আঞ্চলিক ও জেলাস্তরীয় ওষুধের মজুত ভাণ্ডার, জেলা হাসপাতাল, সার্বজনীন স্বাস্থ্য কেন্দ্র এবং প্রাথমিক স্বাস্থ্য কেন্দ্রগুলির সঙ্গে এই ব্যবস্থার যোগসূত্র গড়ে তোলা হয়েছে।
সুলভ মূল্যে গুণগত মানের জেনেরিক ওষুধ সকলের কাছে সকলের কাছে পৌঁছে দিতে প্রধানমন্ত্রী ভারতীয় জনঔষধি পরিযোজনা চালু হয়েছে। কর্মসূচির আওতায় গুণগত মানের জেনেরিক ওষুধ সরবরাহের জন্য প্রধানমন্ত্রী ভারতীয় জনঔষধি কেন্দ্র খোলা হয়। গত জুন মাস পর্যন্ত দেশে এ ধরণের কেন্দ্রের সংখ্যা ৫ হাজার ৩৬৫টি।
শ্রী চৌবে আরও জানান, দেশে স্বাস্থ্য পরিচর্যা পরিষেবা ক্ষেত্রে অত্যাবশ্যকীয় ওষুধপত্রের জাতীয় তালিকা এক গুরুত্বপূর্ণ হাতিয়ার। এই তালিকায় ওষুধের সহজলভ্যতা, সুলভ মূল্যে ওষুধ সহ বিভিন্ন বিষয় অন্তর্ভুক্ত করা হয়েছে।
CG/BD/SB
(Visitor Counter : 106
কেন্দ্রীয়মন্ত্রিসভা
রাষ্ট্রায়ত্ত ব্যাঙ্কগুলির পয়লা এপ্রিল থেকে আরও ব্যাপকভাবে একত্রীকরণের প্রস্তাব অনুমোদন করল কেন্দ্রীয় মন্ত্রিসভা
নয়াদিল্লি, ০৪ মার্চ, ২০২০
প্রধানমন্ত্রী শ্রী নরেন্দ্র মোদীর নেতৃত্বে কেন্দ্রীয় মন্ত্রিসভার আজকের বৈঠকে ১০টি রাষ্ট্রায়ত্ত ব্যাঙ্ককে একত্রিত করে ৪টি ব্যাঙ্কে পরিণত করা হবে। এগুলি হ’ল –
ক) ওরিয়েন্টাল ব্যাঙ্ক অফ কমার্স এবং ইউনাইটেড ব্যাঙ্ক অফ ইন্ডিয়াকে পাঞ্জাব ন্যাশনাল ব্যাঙ্কের সঙ্গে সংযুক্ত করা হবে।
খ) সিন্ডিকেট ব্যাঙ্ককে কানাডা ব্যাঙ্কের সঙ্গে যুক্ত করা হবে।
গ) অন্ধ্র ব্যাঙ্ক ও কর্পোরেশন ব্যাঙ্ককে ইউনিয়ন ব্যাঙ্ক অফ ইন্ডিয়ার সঙ্গে সংযুক্ত করা হবে।
ঘ) এলাহাবাদ ব্যাঙ্ককে ইন্ডিয়ান ব্যাঙ্কের সঙ্গে যুক্ত করা হবে।
আগামী পয়লা এপ্রিল থেকে এই সংযুক্তিকরণ কার্যকর করা হবে। এরফলে, ৭টি বড় রাষ্ট্রায়ত্ত ব্যাঙ্ক তৈরি হবে, যাদের বাণিজ্যিক ক্ষমতা ৮ লক্ষ কোটি টাকারও বেশি হবে। বৃহৎ আকারের এই সংযুক্তিকরণের ফলে ব্যাঙ্কগুলি দেশে ও বিদেশে প্রতিযোগিতামুখী হয়ে উঠবে। এর পাশাপাশি, রাষ্ট্রায়ত্ত ব্যাঙ্কগুলি ভারতীয় ব্যাঙ্কিং ব্যবস্থায় ইতিবাচক প্রভাব বিস্তার করতে পারবে।
এছাড়াও, এই সংযুক্তিকরণের ফলে ব্যাঙ্কগুলি আরও বেশি করে ঋণ দিতে পারবে এবং তাদের আর্থিক ক্ষমতার পরিমাণ বৃদ্ধি পাবে। এছাড়া, ব্যাঙ্কগুলি অর্থ সাশ্রয় ও ঝুঁকি সংক্রান্ত ব্যবস্থাপনা আরও ভালোভাবে করতে পারবে। সংযুক্তিকরণের পর এই ব্যাঙ্কগুলির তথ্য ভান্ডার আরও বৃদ্ধি পাবে এবং ব্যাঙ্কগুলি আরও বেশি মেধা ব্যবহার করতে পারবে।
CG/CB/SB
(Visitor Counter : 165
অসামরিকবিমানপরিবহণমন্ত্রক
দেশের নানা প্রান্তে পণ্যবাহী বিমানে চিকিৎসা সামগ্রী সরবরাহ নিশ্চিত করছে সরকার
নতুনদিল্লি, ৩০ মার্চ, ২০২০
কোভিড-১৯ এর মোকাবিলায় এবং এই ভাইরাস সংক্রমণের পরীক্ষার সরঞ্জাম সরবরাহ নিশ্চিত করতে অসামরিক বিমান পরিবহণ মন্ত্রক রাজ্য সরকারগুলির সঙ্গে সমন্বয় বজায় রেখে চলেছে। মন্ত্রকের পদস্থ আধিকারিকরা বিভিন্ন রাজ্যের জরুরী ভিত্তিতে প্রয়োজনীয় সামগ্রীর চাহিদার প্রেক্ষিতে সরবরাহকারী সংস্হাগুলির সঙ্গে যোগাযোগ রেখে চলেছেন। দেশের পূর্ব এবং উত্তর পূর্বাঞ্চলের এসংক্রান্ত চাহিদা মেটানোর জন্য এলায়েন্স এয়ারের একটি বিমান গতকাল দিল্লি থেকে প্রয়োজনীয় বিভিন্ন সামগ্রী নিয়ে কলকাতায় এসে পৌঁছায়। এই সব চিকিৎসা সামগ্রী কলকাতা, গুয়াহাটি, ডিব্রুগড় ও আগরতলায় সরবরাহ করা হবে।
উত্তরাঞ্চলে আইসিএমআর স্বীকৃত ভিটিএম কিট ভারতীয় বায়ুসেনার বিমানে দিল্লি থেকে চণ্ডীগড় হয়ে লেহতে পাঠানো হয়েছে। এয়ার ইন্ডিয়ার বিমানে পুনে থেকে বেশ কিছু সামগ্রী মুম্বাই পাঠান হয়েছে।
এছাড়া মুম্বাই-দিল্লি-হায়দ্রাবাদ-চেন্নাই-মুম্বাই ও হায়দ্রাবাদ-কোয়েম্বাতুর রুটেও নানা সামগ্রী বিমানে পাঠানো হয়েছে। পাশাপাশি সিমলা, ঋষিকেশ, লক্ষৌ, ইম্ফলের জন্য আইসিএমআর স্বীকৃত কিট বিমানে পুণে থেকে দিল্লি পাঠানো হয়েছে।
তথ্যের আদান প্রদান, নানা প্রশ্নের জবার দেবার মত নানা উদ্যোগের পাশাপাশি কোভিড-১৯ মোকাবিলায় এই ব্যবস্থা করা হয়েছে।
(CG/CB
পরিবেশওঅরণ্যমন্ত্রক
দীঘা ও ওডিশার সমুদ্র উপকূলে এক নতুন প্রজাতির ক্ষুদ্রাকৃতির প্রাণীর সন্ধান পেল জুলজিক্যাল সার্ভে অফ ইন্ডিয়া
কলকাতা, ৩০ নভেম্বর, ২০২২
সমুদ্রে জীব বৈচিত্র্য সম্পর্কে অনুসন্ধান চালাতে গিয়ে জুলজিক্যাল সার্ভে অফ ইন্ডিয়া  সম্প্রতি দীঘা, বকখালি, তাজপুর, নিউ দীঘা, উদয়পুর, তালসারি, চাঁদিপুর এবং কণিকা আইল্যান্ডস্ – এ এক বিশেষ প্রজাতির সামুদ্রিক প্রাণীর সন্ধান পেয়েছে। এই প্রাণীটি সম্পর্কে জীব বিজ্ঞানীরা সমীক্ষা ও গবেষণা চালিয়ে এটির নামকরণ করেছেন ‘বে অফ বেঙ্গল হেড-শিল্ড সী স্ল্যাগ’। এ সম্পর্কিত গবেষণাপত্রে প্রকাশিত হয়েছে ইংল্যান্ড ও অস্ট্রেলিয়ার কয়েকটি পত্র-পত্রিকায়।
জুলজিক্যাল সার্ভে অফ ইন্ডিয়ার কলকাতার অধিকর্তা ডঃ ধৃতি বন্দ্যোপাধ্যায় এ প্রসঙ্গে বলেছেন, নতুন এই সামুদ্রিক প্রাণীটি সম্পর্কে গবেষণা চালিয়ে তার ফল প্রকাশ করতে সময় লেগেছে প্রায় এক দশক। এই প্রাণীটি খুবই ক্ষুদ্রাকৃতির, যার দৈর্ঘ্য ১২-১৪ মিলিমিটার। কালো রঙের এই ক্ষুদ্র প্রাণীটির শরীরে মেরুদন্ডের কোনও অস্তিত্ব মেলেনি এবং এটি সমুদ্র উপকূলে মোটামুটিভাবে হামাগুড়ি দিয়ে চলে। তার ছাপও পাওয়া গেছে সমুদ্র তটের বালিতে। এই সামুদ্রিক প্রাণীটির বংশ বৃদ্ধি ঘটে নভেম্বর থেকে জানুয়ারি – এই সময়কালে। পশ্চিমবঙ্গের বকখালি থেকে ওডিশার কণিকা আইল্যান্ড পর্যন্ত ২৯৫ কিলোমিটার জুড়ে এর অস্তিত্বের সন্ধান পাওয়া গেছে। জুলজিক্যাল সার্ভে অফ ইন্ডিয়ার আঞ্চলিক সদর দপ্তর সহ আরও দুটি কেন্দ্রের সংগ্রহশালায় এই প্রাণীটির নমুনা সংরক্ষিত রয়েছে। এর আগে ঠিক এই ধরনেরই একটি সামুদ্রিক প্রাণীর সন্ধান পাওয়া গিয়েছিল থাইল্যান্ডের সমুদ্র উপকূলে।
নতুন এই সামুদ্রিক প্রাণীটির সমীক্ষা ও গবেষণার সঙ্গে যুক্ত ছিলেন ডঃ প্রসাদ চন্দ্র টুডু, ডঃ শেখ সাজন, ডঃ সৌমেন রায়, ডঃ অমিত মুখোপাধ্যায়, ডঃ বাসুদেব ত্রিপাঠী এবং ডঃ অনিল মহাপাত্র।
PG/SKD/SB
(Visitor Counter : 166